Kaluang adalah angguta bangsa kalalawar (Chiroptera) nang tagulung dalam familia Pteropodidae, satu-satunya familia angguta subordo Megachiroptera. Kata "kaluang" rancak diguna'akan gasan manyambat kalalawar dalam pamandiran sahari-hari, walaupun sacara ilmiah hal ini kada sapanuhnya bujur, marga kada samunyaan kalalawar adalah kaluang. Kaluang adalah hérbivora, dan wastu mamakan buah-buahan atawa mahisap néktar matan kambang. Walaupun kaluang pada umumnya labih ganal daripada kalalawar, tagal kada samuanya samintu. Ada jua babarapa spésiés nang panjangnya wastu sakitar 6 séntimitir.